
Μ. Φιλιππόπουλος, Πολιτισμολόγος (ΕΑΠ): 


Αυσϊγαοϊ 

ΕΓΟΠΙ 4η θηῖγς παπηίμπῃ οἱ ἴπς Βγζαηϊίηθ ΕΠΙΡΙΓΘ, ἵη ΤΠίς 6553Υγ ννθ ννΙΙ| ἴοειις οη ἴννο ἱπιρογίαπί 
οθηϊωΓίες, 111Ώ απά 121ῇΠ. ΑΛ Παϊ νυν] πιαϊηΙγ «οπεθΓη 5 ἰς ἴῃς ΒγζαΠΙϊίΠς ςοοἶθίγ ἵη γεἰαϊίοη ἴο ἴπΠα 
“οἴρεις”, ἰΠαῖ ἰς πιἰπογίτῖθς απά ργουρς οἱ ρθορἰθ οἱ [ογείρη οΓἱβίη απα Γθ[ἰρἰοη. Τηίς 6553Υγ ἶς 
αἰνίάςα ἰΠῖο ἴἵννο πιαἰη ραγῖς. ΙΠ ἵπα Πγςί να ννῖ]| ἀθςειγίρς ἴῃθ νΥὰγς απα Πθαης ἵΠγοιμρῃ ννΠίοῃ ἴημε 
ἰηπαβίταπϊς οἳ ἴῃε ΒγζαΠΙϊΠε ΕΠΙρίΓθ «8Π16 ἵη εοηῖαοϊ ννΙϊΠ ἴπα ϱγοιρς οἳ ἱπαϊνίαμαίς πιθηϊίοπθά 
Ἀθονθ. Τῃεςε οοηίαεῖς ννθΓς ποῖ «οπιεϊηίηρ ἰΠαῖ ἴοοκ ρίαςς δχο|μςίνθιγ ἱησίάς ἴΠα απρίἰΓθ, Ὀυϊ 
8ἱ5ο ομϊσίάς ἵῖ, ἰπ ποαϊἱρηρογίπρ ῥρθορἰθ6ς. ΙΠ ἵῃα «θ6οοπά ραΓγῖ να ΝΜΙΙ Ὀ6 οΟΠοεθΘΓΠΘά ννΙΏ ἴπεα 
ἴγθαϊπιεπϊ οἳ ποη-αΓθε( απα Πποπ-αΓθε(-ςρθαΚἰίΠπΡ ροριαϊίοη ρτοιρς ὈΥ ἵπα Βγζαηῖίπες νντΠἰη 
ἴπε απ]ρἰΓ6. 


Από µια ολόκληρη χιλιετία βυζαντινής αυτοκρατορίας, στο παρόν δοκίµιο θα εστιαστούµε σε 
δυο σημαντικούς αιώνες, τον 11ο και τον 12ο. Αυτό που βασικά θα µας απασχολήσει είναι η 
κοινωνία του Βυζαντίου σε σχέση µε τους «άλλους», δηλαδή μειονότητες και οµάδες ατόμων 
ξένης προέλευσης και θρησκείας. Η προσπάθεια µας αυτή χωρίζεται σε δυο βασικά µέρη. Στο 
πρώτο θα περιγράψουμε τους τρόπους και τις διόδους µέσω των οποίων οι κάτοικοι της 
βυζαντινής αυτοκρατορίας έρχονταν σε επαφή µετις οµάδες των ατόμων που προαναφέραµε. 
Οι επαφές αυτές δεν ήταν κάτι που γινόταν αποκλειστικά στο εσωτερικό της αυτοκρατορίας, 
αλλά και έξω απὀ αυτήν, σε γειτονικούς λαούς. Στο δεύτερο µέρος θα µας απασχολήσει η 
αντιμετώπιση που είχαν οι αλλόθρησκες και οι µη ελληνόφωνες πληθυσμιακές οµάδες, από 
τους Βυζαντινούς στο εσωτερικό της αυτοκρατορίας. 


Το αντικείµενο ίσως δεν είναι και τόσο απλό όσο Φαντάζει. Ο λόγος είναι ότι η εικόνα της 
βυζαντινής κοινωνίας, στο µέτρο που μπορούμε να διακρίνουμε µέσα απὀ τα χαρακτηριστικά 
της που αφορούν στο θέµα µας είναι γεμάτη αντιθέσεις. Μέσα απὀ ένα πλήθος, διαφορετικών 
μεταξύ τους, ξένων οµάδων, παρατηρούμε άτοµα αυτά άλλα συμπεριλαμβάνονται στην τάξη 
των δούλων και άλλα να εμφανίζονται ακόµα και µέσα στη σύγκλητο (Γάσπαρης οἱ αἰ. 1999, 42) 
προκαλώντας βέβαια τη δυσφορία των Βυζαντινών. Το ερὠτηµα που γεννάται είναι αν αυτές οι 
αντιθέσεις δυσχέραναν τη συμπεριφορά και την εφαρµογή της βυζαντινής πολιτικής προς τους 
ξένους. Και αν ναι, µε ποιο τρόπο και πώς συμπεριφέρονταν σε αυτές τις οµάδες, ώστε να µη 
δημιουργήσουν πρόβλημα οι συγκεκριμένες αντιθέσεις στο σύνολο της βυζαντινής κοινωνίας; 
Σε αυτά τα ερωτήματα θα επανέλθουµε αργότερα. Ας δούµε πρὠτα µε ποιούς τρόπους 
έρχονταν σε επαφή οι Βυζαντινοί µετις οµάδες καιτα άτοµα που αναφέρθηκαν πιο πάνω. 


Η εικόνα της βυζαντινής κοινωνίας στον 11ο και 12οαι. 

Πριν ξεκινήσουμε την ανάπτυξη του θέματος, θεωρούμε χρήσιμο να αναφερθούμε συνοπτικά 
στην εικόνα της βυζαντινής κοινωνίας τον 11ο και 12ο αιώνα. Η παρουσία ξένων ήταν 
εντονότατη, τόσο στην επαρχία µετην, απὀ αιώνες νωρίτερα, εγκατάσταση νομαδικών φύλων - 
όπως οι Σλάβοι- όσο και µέσα στις µεγάλες πόλεις της αυτοκρατορίας. Ενδεικτική είναι η 
κατάσταση της Κωνσταντινουπόλεως που είχε γίνει ένα χωνευτήρι ετερόκλητων στοιχείων 

(Μαηρο 1999, 26), στο οποίο αντιπροσωπευόταν μεγάλος αριθµός ξένων γλωσσών. Επομένως, 
ήταν λογικό το αποτέλεσµα ύπαρξης επαφών ανάµεσα σε Βυζαντινούς και ξένους σε 
καθημερινή βάση. Επιπλέον, είναι χρήσιμο να κατηγοριοποιήσουµε τις διόδους µέσω των 
οποίων γίνονταν αυτές οι επαφές σε τρεις βασικούς άξονες’ τη βυζαντινή παιδεία, το εμπόριο 
και η χριστιανική θρησκεία. Κάθε µια απὀ τις διόδους περιλαμβάνει διάφορους τρόπους που 
βοηθούσαν στην εφαρµογή και πραγμάτωση των επαφών που εξετάζουµε. Λόγου χάριν η 
βυζαντινή παιδεία εξαπλώνεται και «ενοποιεί» τους πληθυσμούς, µε τη χρήση της ελληνικής 
γλὠσσας, το βιβλίο, τις μεταφράσεις λογοτεχνικών και άλλων έργων, και η θρησκεία µε τις 
αποστολές προσηλυτισμού γειτονικών λαών καιτις θρησκευτικές γιορτές. 


Παιδεία, Εμπόριο, Χριστιανική Θρησκεία 

Η βυζαντινή παιδεία, που τον 119 αιώνα χαρακτηρίστηκε δισυπόστατη από τον Μιχαήλ Ψελλό 
(αωῄίοι 1998, 372], έδωσε ευκαιρία για μετάδοση γνώσης τόσο των πατέρων της εκκλησίας 
όσο και της γνώσης των αρχαίων Ελλήνων. Ο τρόπος που βοήθησε στην εκατέρωθεν μετάδοση 
γνώσης (μεταξύ Βυζαντινών και ξένων) ήταν το βιβλίο και η μετάφραση. Στη λογοτεχνία δεν 
ήταν λίγα τα βιβλία που «πέρασαν» στα αραβικά, αρμενικά, αιθιοπικά και άλλες γλὠσσες, 
καθώς και ξένα έργα στα ελληνικά όπως το κείµενο του Μιζα (ΒεεΚκ 1999, 95) τον 12ο αιώνα. 
Παρόλα αυτά το ενδιαφέρον (αμῄ[οι, 1998, 386) για ξένη λογοτεχνία στην Κωνσταντινούπολη 
θα γίνει εντονότερο τον επόμενο αιώνα. Η μετάφραση βιβλίων βοήθησε και σε άλλους τοµείς 
όπως την αρχαία ελληνική Φιλοσοφία, τις θετικές επιστήµες, τη θεολογία, την ιατρική κ.α. 
Επιπλέον, παρατηρούμε και µερικά κείµενα όπως έργα του Ιωάννη Τζέτζη (ΚαζΠµά8η απα 
Ν/Πατγίοη Ερςϊείη, 1997, 450) γραμμένα σε δημώδη γλώσσα, προκειµένου να γίνεται αντιληπτός 
και από τους µη ελληνόγλωσσους πληθυσμούς. 


Ένα άλλο µέσο ήταν η ελληνική γλὠσσα, που ίσως αποτέλεσε τη βασικότερη δίοδο επαφής των 
βυζαντινών Ελλήνων µετους υπόλοιπους. Είναι ορθό αυτό όµως, αν λάβουμε υπ’ όψιν µας ότι 
σχεδόν μόλις το ένα τρίτο του πληθυσμού είχε ως μητρική γλὠσσα την Ελληνική (Μαπρο 1999, 
357); Πιστεύω πως ναι, αλλά για τη χρήση και εξάπλωσή της χρειάσθηκε η αποδοχή απὀ το 
πληθυσμό της νέας κοινής πίστης του χριστιανισμού, καθώς και η δυαδικότητα της βυζαντινής 
παιδείας που αναφέρθηκε ανωτέρω. Ο χριστιανισμός, ένα ακόµα στοιχείο επαφής στο οποίο 
θα επανέλθουµε παρακάτω, μαζί µετην ελληνική γλὠσσα δημµιούργησαντις προὐποθέσεις για 
τη συγκρότηση µιας ενιαίας κοινότητας (Γάσπαρης οαἳ αἰ. 1999, 33). Δεν είναι τυχαίο που το 
«ταίριασμα» χριστιανισμού και ελληνικής γλὠσσας το συναντάμε συχνά και ιδίως στις 
αποστολές προσηλυτισμού στο χριστιανικό δόγµα γειτονικών λαών. Εξάλλου, η ανατολική 
ορθόδοξη εκδοχή του χριστιανισμού, που ήταν και το µεγαλύτερο επίτευγμα των Βυζαντινών 
(Τογηθες 1992, 126), βασίστηκε στα δύο προαναφερθέντα στοιχεία. 


Περνάµε τώρα σε µια άλλη δίοδο, τη θρησκεία. Εδώ απλώς θα συμπληρώσουμε µερικά ακόµα 
στοιχεία στον χριστιανισμό, µια και σε αυτόν αναφερθήκαµε προηγουμένως. Το χριστιανικό 
δόγµα, απαλλαγμένο από τις ανατολικές επιρροές του παρελθόντος (Γάσπαρης οἵ αἰ. 1999, 
107) και τις εσωτερικές αναστατώσεις που του προκάλεσαν, καλά εδραιωμµένο πλέον στην 
βυζαντινή αυτοκρατορία, αποτέλεσε -αρχικά µέσω των ιεραποστολών- τρόπο επαφής μεταξύ 
Βυζαντινών και ξένων. Οι επαφές αυτές έγιναν πιο άµεσες µετά την αφομοίωση της πίστης από 
τους δεύτερους και την από κοινού συµµετοχή τους σε µεγάλες γιορτές. Για παράδειγµα, 
αναφέρεται πως στα Δημήτρια της Θεσσαλονίκης η προσέλευση ξένων ήταν αρκετά µεγάλη 
(ΚαζΠάαη απα ΛΛ/ΠαΓγίοη Ερςϊαίη 1997, 410). 

Η αναφορά µας στις διόδους και τους τρόπους επαφής που εξετάζουμε, ολοκληρώνεται µε τη 
δραστηριότητα του εμπορίου. Η έντονη έλλειψη είχε ὡως αποτέλεσµα την οικονομική 
ὁραστηριοποίηση των ξένων (Τογηῦεε 1992, 127). Το εμπόριο πέρασε στα χέριατους, αφού οι 
Βυζαντινοί Έλληνες προτιμούσαν τα τολμηρά ταξίδια µάλλον ως ιεραπόστολοι παρά ως 
έµποροι. Επίσης, είχαν δημιουργηθεί µεγάλες κοινότητες Εβραίων στο Βυζάντιο, όπως στην 
περιοχή Πέτα (ΚαζΠάαη απα Λ/Παγίοη Ερςϊείη 1997, 413). Βεβαίως, εκτός των όσων λέχθηκαν, 
υπήρχαν και άλλοι τρόποι επαφής, που τους αναφέρουμε επιγραμματικά -καλλιτεχνικές και 
αθλητικές εκδηλώσεις, συνοικέσια αυτοκρατορικών μελών µε ξένους ευγενείς (Καζηά8η απά 
ἨΠαγίοη Ερςσϊείη, 1997, 448), παρουσία δούλων ως υπηρετικό προσωπικό, κατάταξη σε 
µισθοφορικά τάγματα της αυτοκρατορίας, κ.ἀ. Άξια αναφοράς είναι η παρουσία 
και πολιτιστική επιρροή Καλλιτεχνών στη Σερβία, κατά την εποχή του κράλη Στεφάνου 
Μιλιουτίν, που ενίσχυαν µε την παρουσία τους τους την αίγλη της βυζαντινής αυλής (Γάσπαρης 
οί αἰ. 1999, 122). 


Η αντιμετώπιση των ξένων στο εσωτερικό της αυτοκρατορίας 

Σε αυτό το σηµείο, περνάμε στον δεύτερο θεματικό άξονα της μελέτης µας, που αφορά στην 
αντιμετώπιση των ξένων από τους Βυζαντινούς στο εσωτερικό της αυτοκρατορίας. Όσοι ξένοι 
ανήκαν στη τάξη των δούλων ίσως να αδικούνται από τον χαρακτηρισμό. Είχαν κάπως καλές 
συνθήκες μεταχείρισης και την, νομικά κατοχυρωμένη, δυνατότητα απόδοσης και εξαγοράς της 
ελευθερίας τους (Γάσπαρης οἱ αἰ. 1999, 87). Ενίοτε αυτή η ελευθερία συνοδευόταν από 
οικονομικές παροχές. Μπορούμε να πούμε πως δεν περνούσαν χειρότερα απὀ έναν απλό 
µεροκαματιάρη (ΒεεΚ 2000, 348). Η καλή μεταχείριση εκ µέρους του Βυζαντινού κράτους, εκτός 
των δούλων αφορά και στους υπόλοιπους ξένους. Εδώ βέβαια Φαίνεται και η διαφορά μεταξύ 
Φεουδαρχικού και βυζαντινού συστήµατος (Γάσπαρης οἱ αἰ. 1999, 81). Ο ξένοι συμμετείχαν 
ακόµα και σε προγράµµατα πρόνοιας, Κάτι που προκαλούσε την έντονη δυσφορία του 
βυζαντινού λαού (Γάσπαρης οἵ αἰ. 1999, 80). Η εύνοια των ξένων εκ µέρους της βυζαντινής 
αυλής ερχόταν ενίοτε σε αντίθεση µετα συμφέροντα μεγάλων οικογενειών της αυτοκρατορίας. 
Στα χρόνια του Βασίλειου Β΄ µεγαλοκτηματίες στερήθηκαν των περιουσιών τους προς ὀφελος 
της ανερχόµενης στρατιωτικής αριστοκρατίας, που περιελάμβανε στις τάξεις της και πολλούς 
ξένους (Γάσπαρης οί αἰ. 1999, 85). Μπορούμε, συνεπώς να μιλάμε για ένα βυζαντινό κράτος 
που ασκούσε περιστασιακά ευνοϊκή πολιτική σε θέµατα ισονοµίας και καλής συμπεριφοράς 
βασιζόμενη σε ένα χριστιανικὀ υπόβαθρο και γενικότερα στην κοσμοθεωρία του (Γάσπαρης οἱ 
α|. 1999, 89). 


Αυτό θα το διαπιστώσουμε, παρατηρώντας και την άλλη διάσταση του θέματος, λαμβάνοντας 
πάντα υπόψη ότι επανέρχεται και το ζήτημα των έντονων αντιθέσεων της συμπεριφοράς των 
Βυζαντινών απέναντι στους έένους. Παρατηρούμε, λοιπόν, πως παρέχονται αφενός αρκετά 
προνόμια του κράτους προς τους ξένους και την ἴδια στιγµή παρατηρείται δυσφορία στις 
αντιδράσεις των Βυζαντινών, καθώς καταγράφονται περιπτώσεις στις οποίες η συμπεριφορά 
κράτους και πολιτών παρουσιάζει έντονα αρνητικό χαρακτήρα. 


Στα χρόνια του Κομνηνού η στρατιωτική υπηρεσία ήταν το µόνο προσοδοφόρο επάγγελμα. Οι 
Φορολογικές απαιτήσεις του κράτους απὀ τους πολίτες αυξήθηκαν. Σε αυτό παρατηρήθηκαν 
και καταχρήσεις των εισπρακτόρων, στους οποίους υπήρχαν πολλοί ξένοι, προκαλώντας τη 
µεγάλη αγανάκτηση των Φορολογουμένων (ΟςΙΓΟΡΟΙΣςΚΥ 1981, 62). Η αγανάκτηση αυτή δεν 
έλειπε και στις τάξεις των στρατιωτικών, που λόγω των προβλέψεων του προγράµµατος 
πρόνοιας, πλήρωναν Φόρο, όπως παραπονιόταν κάποιος Βυζαντινός σε κάποιο µιξοθάρθαρο 
ανδράριο που δεν είχε ιδέα απὀ πόλεμο (Γάσπαρης οἵ αἰ. 1999, 80). Ένα επιπλέον γεγονός ήταν 


27 


και η παραχώρηση μεγάλων προνομίων σε όσους βοηθούσαν το Βυζάντιο στις εµπόλεμες 
καταστάσεις. Οι παραχωρήσεις αυτές, στη περίπτωση της νίκης των Βυζαντινών επί των 
Νορμανδών µε τη στήριξη των Βενετών, χαρακτηρίστηκαν ὡς υπερβολικές απὀ τον βυζαντινό 
λαό. Οι Βενετοί έµποροι είχαν απαλλαγή πληρωμής εισαγωγικών και εξαγωγικών τελών. Δεν 
υπήρχε τελωνιακός έλεγχος στα εμπορεύματα τους και διέθεταν δικές τους προκυµαίες στο 
λιμάνι της Κὠωνσταντινούπολης. Με λίγα λόγια ένα χρυσόβουλο της 5ης Μαΐου 1082 
απαγόρευε στον οποιοδήποτε να αντιταχθεί στα προνόμια που προβλέπονταν για τους 
Βενετούς (Βαλτέρ 1970, 153). 


Επιπλέον, ευνοούμενη ήταν και η συνοικία τους που λάμβανε επιχορήγηση του Βυζαντινού 
κράτους. Παρόμοια συμπεριφορά παρατηρείται και στους Πιζανούς που απολάμβαναν 
προνομιακή τελωνειακή μεταχείριση. Είχαν ιδιαίτερες θέσεις στον ιππόδρομο και την αγία 
Σοφία, και όπως και οι Βενετοί, δικές τους προκυµαίες στο λιμάνι και επιχορηγούµενες 
συνοικίες (Βαλτέρ 1970, 154). Η λατινόφιλη πολιτική αποδοκιµάστηκε από τους Βυζαντινούς 
και ιδιαίτερα από τα στρώματα των αξιωματούχων. Δεν άργησαν να αντιταχθούν σε αυτή µε 
επιθέσεις και λεηλασίες στη συνοικία των Βενετών µε τη καθοδήγηση του Ανδρόνικου 
Κομνηνού. Πολλοί από τους αιχμαλώτους πουλήθηκαν στους Τούρκους (Βαλτέρ 1970, 160). 


Εδώ χρειάζεται ίσως να αναφερθεί πως δεν είχαν όλες οι συνοικίες των ξένων προνομιακή 
μεταχείριση. Για παράδειγµα, η συνοικία των Εβραίων στην Πέτα ήταν υποβαθµισµένη και οι 
κάτοικοί της υφίσταντο αυστηρό έλεγχο κατά την εἰσοδό τους στην Κωνσταντινούπολη. Η 
συμπεριφορά των Βυζαντινών ήταν χλευαστική απέναντί τους, µε χαρακτηρισμούς όπως «ούτε 
θυρσοδέψης δα καταδεχόταν να ήταν µαζί τους» (Βαλτέρ 1970, 150). 


Ένα ακόµα στοιχείο της άνισης και αντιφατικής συμπεριφοράς των Βυζαντινών είναι τα 
υποτιµητικά έως και ρατσιστικά συναισθήματα που έτρεφαν προς τους ξένους, ακόµα και για 
οµάδες που τύχαιναν την εύνοια του αυτοκράτορα. Στο έργο της, «Η πολιτική ιδεολογία της 
βυζαντινής αυτοκρατορίας», η Ελένη Γλυκατζή-Αρβελέρ µας αναφέρει παραδείγματα για το 
πὠς αντιλαμβάνονταν οι Βυζαντινοί τους αλλόθρησκους και τους ξένους. Το τάγμα των 
Αρμενίων του αυτοκρατορικού στρατού χαρακτηριζόταν ως «άστατον και πολυπλανές». Από 
τους ρατσιστικούς χαρακτηρισμούς δεν διέφευγαν οὖτε οι προνομιούχοι Λατίνοι, που 
αναφέρονταν ὡς άτοµα που «δεν έχουν θγει ακόµα εντελώς απὀ τη θαρθαρότητα, είναι 
ανίκανοι να κατανοήσουν τις αποχρώσεις του δόγματος, Και µετά θίας είναι σε Ῥέση να 
καταλάθουν το μυστήριο της αγίας τριάδος. ». Αυτό, όµως, που κάνει ιδιαίτερη εντύπωση στο 
ρατσιστικό πλαίσιο στο βυζαντινό κράτος είναι η ισχύς των βασανιστηρίων στα αποκαλούμενα 
«γένη χωρίς τιµή», δηλαδή τους ξένους, ενώ υπήρχε ρητή απαγόρευση να γίνονται στους 
Βυζαντινούς (Γλυκατζή-Αρβελέρ 1992, 63). 


Συμπεράσματα 

Σε γενικές γραµµές, η συμπεριφορά του βυζαντινού κράτους και των κατοίκων του προς τις 
ξένες πληθυσμιακές οµάδες δεν µπορεί να παραλληλιστεί και ταυτιστεί µε αυτή των χωρών της 
δύσης ή και όλου του μεσαιωνικού κόσμου. Είναι διαφορετική, παρά τις αντιφάσεις που 
αναπτύξαµε παραπάνω. Η διαφορετικότητα αυτή πιστεύουμε οφείλεται σε δύο λόγους. Ο ένας 
είναι ο χριστιανισμός και η κοσμοθεωρία του βυζαντινού ανθρώπου, που θέλει τον εαυτό του 
μάλλον υπήκοο του ανώτερου άρχοντα, παρά µέλος κάποιου γένους. Ο άλλος είναι η επιτυχής 
αποδοχή και εξάπλωση της βυζαντινής παιδείας, µαζί µε τη νέα πίστη, στους γειτονικούς 
λαούς, αλλά και σε οµάδες µέσα στην αυτοκρατορία. Το µεγαλύτερο επίτευγμα, και σε αυτό θα 
συμφωνήσουμε µε τον ΑΓποια Τογηρεε στο έργο του «Οι Έλληνες και οι κληρονομιές τους» 

ήταν η ανατολική ορθόδοξη εκδοχή του χριστιανισμού. Επίσης, αποτέλεσµα ήταν και η 
αφομοίωση των ξένων και η συγκρότηση ενιαίας κοινότητας στη βυζαντινή αυτοκρατορία. Σε 
αυτό σαφώς βοήθησαν και οι έντονες και συχνότατες επαφές των Βυζαντινών µε αυτές τις 
οµάδες. Αν και παρουσιάστηκαν περιπτώσεις περιθωριοποίησης, όπως της Εβραϊκής 
κοινότητας της Πέτα, δεν ήταν αρκετές ώστε να εμποδίσουν τα παραπάνω επιτεύγματα. 
Εντέλει, ας µη ξεχνάμε πως όλα αυτά επιτεύὐχθηκαν σε ένα Βυζάντιο «πολυεθνικό», όπου οι 
Βυζαντινοί Έλληνες σε σχέση µε τον υπόλοιπο πληθυσμό αποτελούσαν τη μειονότητα και όχι 
την πλειονότητα. 

